  Анжелика Тихонова корреспондент Удмуртиысь спортсмен Максим Чернышев боксъя Россилэн чемпионатаз туй медаль утӥз. «Динамо» огазеяськонлэн улосвылъя ёзэтэзлэн пресс-службаезлэн ивортэмезъя, ӵошатсконъёс Оренбургын 22-тӥ-29-тӥ шуркынмонэ ортчизы. Удмуртиысь «Динамолэсь» данзэ чемпионатын боксёр Максим Чернышев утиз. Со 56 килограммозь секталаем спортсменъёс пӧлын туй медаль утӥз», — верамын ивортонын. Ӵошатсконъёсы быдэс Россиысь 300 пала тужгес кужмо боксёръёс люкаськизы. «Мыным туж кулэ вал медален бертыны. Малпасько, туй медаль ми понна туннэ нуналлы умой йылпумъян, со бордысь уго потэ вал, шедёмы-а Россиысь люкам команда», — вераз боксёр. Туй медалез Максим Чернышевлы Россилэн люкам командаяз пырыны луонлык сётӥз. Вуонояз спортсменмы ринге потоз мувӧен узыр кунъёс куспын боксъя Дуннелэн кубоказ. Со 14-тӥ толсуре Нижневартовск карын кутскоз. Тегъёс: Спорт Ижкар Удмуртия Россия бокс  